stanford-oval/wikipedia huggingface dataset:
New Super Mario Bros. 2

| --- | --- |

 כללי
 תאריך הוצאה:  28 ביולי 2012
 סוגה:  משחק פלטפורמה
 מספר שחקנים:  שחקן יחיד או שני שחקנים באונליין
 פיתוח:  נינטנדו EAD 
 הוצאה לאור:  נינטנדו
 ארץ מקור:  יפן
 שפות:  יפנית, אנגלית
 הפצה:  נינטנדו
 סדרה:  סופר מריו
 גילאים:  3+
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  נינטנדו 3ds, נינטנדו 2ds
 המשחק הקודם:  Super Mario 3D Land
 המשחק הבא:  New Super Mario Bros. U
 אתר רשמי
 
New Super Mario Bros. 2 (בתרגום חופשי לעברית: האחים סופר מריו 2 החדש) הוא משחק פלטפורמה שיצא לנינטנדו 3DS בשנת 2012 וידוע בתור המשחק השלישי בסדרת המשחקים New Super Mario Bros.
תקציר עלילה

מריו ולואיג'י הולכים לאסוף מטבעות ואחרי שהם חוזרים הם מגלים שהקופאלינגים (העוזרים של באוזר) חטפו את הנסיכה פיץ' ועכשיו מריו ולואיג'י צריכים להגיע לעולם 6 ולהציל את הנסיכה.
570

שנת 570 היא השנה ה-70 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

נביא האסלאם מוחמד.
ראו גם

ילידי 570‎
נפטרים ב-570‎
הערות שוליים

↑  Conrad, Lawrence I, Abraha and Muhammad: some observations apropos of chronology and literary topoi in the early Arabic historical tradition1, Bulletin of the School of Oriental and African Studies, 1987
KG0516

KG0516 הוא אלבום האולפן השלישי של הזמרת-יוצרת הקולומביאנית קרול ג'י. האלבום יצא לאור ב-26 במרץ 2021 על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו חמישה סינגלים.
האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.
רקע והכרזה

במהלך שנת 2019, הכריזה קרול ג'י כי החלה לעבוד על אלבום האולפן השלישי שלה. ב-7 בנובמבר 2019, יצא לאור סינגל בכורתה, "Tusa", בהשתתפות הזמרת ניקי מינאז'. השיר זכה להצלחה והגיע אל המקום הראשון במצעד השירים הלטיניים. הוא הגיע למקום הראשון בעוד 16 מצעדים מוזיקליים בחו"ל, דוגמת ארגנטינה, גואטמלה, קולומביה, צ'ילה וספרד. במהלך אותו שנה התארחה קרול ג'י במספר שירים עם אמנים שונים דוגמת פופ סמוק, אוזונה, האחים ג'ונאס ומייק טוורס. ב-6 יולי 2020, יצא לאור הסינגל השני "Ay, Dios Mío!". השיר הגיע למקום השני במצעד השירים הארגנטינאי. ב-23 באוקטובר, יצא לאור הסינגל השלישי מתוך האלבום, "Bichota". השיר הגיע למקום ראשון במספר מדינות ביניהם, ארגנטינה, פרו, הרפובליקה הדומיניקנית ובמצעד ה-Airplay של הבילבורד. ב-12 בפברואר 2021, יצא לאור הסינגל הרביעי, "Location", בהשתתפות אנואל AA וג'יי באלווין. השיר הגיע אל המקום השישי במצעד השירים הלטיניים.
ב-17 במרץ, ג'יי פרסמה טיזר לקראת צאת האלבום. היא חשפה את עטיפתו (שצולמה על ידי דייוויד לה-שאמפל) ואת תאריך יציאתו. ההכרזה זכתה לביקורות מעורבות בשל דמיונו לשיר "Toxic" של בריטני ספירס ול-"Con Altura" של רוסליה. ב-22 במרץ, קרול ג'י חשפה בעמוד האינסטגרם שלה את רשימת הרצועות.
ביקורות

"KG0516" נכלל במספר רשימות סוף שנה של השירים הטובים ביותר של 2021. מגזין All Music דירג את האלבום וכלל אותו ברשימתם "האלבומים הטובים ביותר של 2021". בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מגזין The Fader דירג את האלבום במקום ה-37 ברשימת "50 האלבומים הטובים ביותר של 2021". גם AllMusic סקר את האלבום וכלל אותו ברשימתם "האלבומים הגלובלים/הלטינים הטובים ביותר לשנת 2021".
רשימת רצועות

| KG0516> מס' | KG0516> שם | KG0516> משך | KG0516>  | KG0516>  | KG0516>  | KG0516>  | KG0516>  | KG0516>  | KG0516>  |
| --- | --- | --- | --- | --- | --- | --- | --- | --- | --- |
| 1. | Déjalos Que Miren  | 2:47 |  |  |  |  |  |  |  |
| 2. | El Makinon (ביחד עם מריה אנג'ליק)   | 3:29 |  |  |  |  |  |  |  |
| 3. | 200 Copas  | 3:37 |  |  |  |  |  |  |  |
| 4. | Contigo Voy a Muerte (ביחד עם קמילו)   | 3:39 |  |  |  |  |  |  |  |
| 5. | DVD  | 3:18 |  |  |  |  |  |  |  |
| 6. | El Barco  | 3:23 |  |  |  |  |  |  |  |
| 7. | Location (ביחד עם אנואל AA וג'יי באלווין)   | 4:23 |  |  |  |  |  |  |  |
| 8. | Gato Malo (ביחד עם נטי פלוסו)   | 3:45 |  |  |  |  |  |  |  |
| 9. | Odisea  | 3:43 |  |  |  |  |  |  |  |
| 10. | Bichota  | 2:58 |  |  |  |  |  |  |  |
| 11. | Sola Es Mejor (ביחד עם ינדר & יוסטין)   | 3:20 |  |  |  |  |  |  |  |
| 12. | Arranca Pal Carajo (ביחד עם ג'ואנקה & בריי)   | 4:06 |  |  |  |  |  |  |  |
| 13. | Ay, Dios Mío!  | 3:09 |  |  |  |  |  |  |  |
| 14. | Beautiful Boy (ביחד עם לודאקריס ואמילי)   | 3:17 |  |  |  |  |  |  |  |
| 15. | Tusa (ביחד עם ניקי מינאז')   | 3:20 |  |  |  |  |  |  |  |
| 16. | Leyendas (ביחד עם ניקי ג'אם, ויסין ויאנדל, אייווי קווין, ציון, אלברטו סטייל)   | 5:55 |  |  |  |  |  |  |  |
| משך כולל: | משך כולל: | 58:10 |  |  |  |  |  |  |  |
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| בילבורד | 50 האלבומים הטובים ביותר של 2021: רשימת הצוות | 24 |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  איטליה | מצעד האלבומים האיטלקי | 68 |
|  ארצות הברית | בילבורד 200 | 20 |
|  ארצות הברית | מצעד האלבומים הלטיניים | 1 |
|  ספרד | PROMUSICAE | 3 |
|  שווייץ | המצעד השווייצרי | 48 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 במרץ 2021 | הורדה דיגיטלית • סטרימינג | יוניברסל לטין |  |
1459

שנת 1459 היא השנה ה-59 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

11 בינואר – האפיפיור פיוס השני ממנה את ניקולאוס קוזאנוס למחליפו בפועל
25 במרץ – במסווה של סעודת יום ראשון הטוב של חג הפסחא, כינס ולאד המשפד, שליט ולאכיה, בטרגובישטה את האצילים הבויארים, שיפד רבים מהם למוות (עדויות של בני התקופה טוענות שכ-500), והחליף אותם בנאמנים לו
4 באפריל – חוזה שלום נחתם בין שטפן הגדול נסיך מולדובה למלך פולין, קזימיר היגלוני, במסגרתו מוותר שטפן על העיר חוטין לטובת פולין; דודו של שטפן שניסה לתפוס את השלטון, נמלט מפולין (בה מצא מקלט) לטרנסילבניה, אך נתפס ומוצא להורג בעריפת ראש
1 ביוני – בוועידה במנטובה (איטליה) מוחלט לחדש את מסעות הצלב נגד האימפריה העות'מאנית החל מה-26 בספטמבר; מאבקי כוחות בין מתיאש הוניאדי ופרידריך השלישי על השליטה באימפריה הרומית הקדושה מסכלים ניסיון זה
20 בספטמבר – אזכור ראשון בכתובים של העיר הוולאכית בוקרשט: ולאד המשפד, שליט ולאכיה, מתחיל בבניית ארמון בעיר
23 בספטמבר – מלחמות השושנים: קרב בלור הית': כוחות בית יורק בפיקודו של ריצ'רד נוויל, רוזן סולסברי, מנצחים את כוחות בית לנקסטר
12 באוקטובר – מלחמות השושנים: ריצ'רד פלנטג'נט, דוכס יורק נמלט לאירלנד לאחר שכוחות מלוכניים כובשים את טירתו בלדלו. נוויל, האציל מווריק, נמלט לקאלה
12 בנובמבר – הוקמה אוניברסיטת בזל
ללא תאריך מדויק:
ראו ג'ודהה מייסד את ג'ודפור בהודו
תחילת שלטונו של מחמוד שאה כסולטאן גוג'ראט (עד 1511). מתחילה תקופת שגשוג והתפשטות של הסולטנות
סרביה הופכת לחלק מן האימפריה העות'מאנית
מדע ומחקר: פרה מאורו מצייר את מפתו המפורסמת
דוכס מילאנו פרנצ'סקו ספורצה שולח איגרת לקיסר אתיופיה זרע יעקב, בה הוא מבקש מהקיסר לשלוח לו כתבים שהותיר אחריו המלך שלמה, אם אלה קיימים, על מנת שיתרגמם ללטינית (המכתב לא נענה)
אמנות, ארכיטקטורה: תחילת בניית ארמון טופקאפי באיסטנבול
אנדראה מנטניה מקבל את הצעת פטרוניו ממשפחת גונצגה ונשאר בעיר מנטובה (עד למותו בשנת ב-1506)
נולדו

2 במרץ – האפיפיור אדריאנוס השישי (נפטר ב-1523)
22 במרץ – מקסימיליאן הראשון, קיסר האימפריה הרומית הקדושה (נפטר ב-1519)
27 בדצמבר – יאן הראשון אולברכט, מלך פולין (נפטר ב-1501)
25 בינואר - פאול הופהיימר, מלחין אוסטרי (מת ב-1537)
27 בדצמבר - יאן אולברכט, מלך פולין בין השנים 1492–1501 (נפטר ב-1501)
(משוער) לורנצו די קרדי, אמן (נפטר ב-1537)
(משוער, או 1463) מרקו פלמצנו, צייר איטלקי (נפטר ב-1539)
נפטרו

24 בספטמבר – אריק מפומרניה, מלך איחוד קאלמאר (נולד ב-1382)
24 בספטמבר - אריק מפומרניה, מלך איחוד קאלמאר (נולד ב-1382)
30 באוקטובר - ג'אן פרנצ'סקו פוג'ו בראצ'וליני, איש דעת איטלקי
4 בדצמבר - אדולף השמיני מהולשטיין, דוכס יוטלנד (נולד ב-1401). מותו ללא צאצאים מותיר את הדוכסות ללא מנהיג מוסכם
ראו גם

ילידי 1459‎
נפטרים ב-1459‎
Evolve 131

| Evolve 131>  הפוסטר הרשמי של האירוע בכיכובם של מגוון מתאבקי Evolve ו-WWE.מידע |
| --- | --- | --- |
ארגון: Evolve
תאריך: 13 ביולי 2019
עיר: פילדלפיה, פנסילבניה
אולם: ארנת 2300
סדרת אירועי שלם וצפה של ה-WWE
| סטומפינג גראונדס | Evolve 131 | חוקי אקסטרים |
סדרת אירועי Evolve
| Evolve 130 | Evolve 131 | Evolve 132 |
Evolve 131, הידוע גם בכינויו חגיגות העשור של Evolve היה אחד מאירועי השלם וצפה של ארגון ההיאבקות האמריקאי, Evolve. אירוע זה היה בשיתוף עם ארגון ה-WWE, ושודר בערוץ של ה-WWE Network. האירוע היה האירוע הראשון של Evolve והראשון של ארגון עצמאי כלשהו המועבר בשידור חי בערוץ של ה-WWE Network. הוא נערך ב-13 ביולי 2019, בארנת 2300 שבפילדלפיה, פנסילבניה. האירוע כלל מתאבקים עכשוויים ומתאבקי עבר של Evolve לצד מתאבקים מהמותגים NXT ו-205 לייב של ה-WWE.
הפקה > רקע

באוקטובר 2008, האחראי הוותיק של הארגון Ring of Honor, גייב ספולסקי, שוחרר מהארגון. בשנת 2009, הוא ייסד את הארגון Dragon Gate USA, כשערך את אירוע הבכורה ב-25 ביולי של אותה השנה. שנה לאחר מכן, ספולסקי ייסד את הארגון Evolve, המשמש כארגון האחות של Dragon Gate USA.
בשנת 2015, ארגון ההיאבקות המוביל בעולם, WWE, נכנסו לשותפות עם Evolve, כך שאפשר יהיה לייבא מהם כישרונות חדשים למחלקות הפיתוח של ה-WWE.
בשנת 2019, ה-WWE הכריזו שחגיגות העשור של Evolve יהיו באירוע היאבקות שישודר בערוץ של ה-WWE Network ב-13 ביולי 2019. אירוע זה יהיה האירוע הראשון של Evolve והראשון של ארגון עצמאי כלשהו שמשודר בשידור חי בערוץ של ה-WWE Network.
הפקה > עלילות

האירוע כלל קרבות שנבעו מעלילות מתוסרטות מהארגון Evolve ומהתוכניות השבועיות: NXT ו-205 לייב.
ב-26 ביוני, נודע שאדם קול יגן על אליפות ה-NXT שלו נגד אחד מהמתאבקים המוערכים ביותר של Dragon Gate USA בעבר ומתאבק 205 לייב בהווה, אקירה טוזאווה. עוד נודע שאלוף ה-WWE במשקל קל, דרו גולאק, יתחרה נגד אלוף Evolve לשעבר ומתאבק NXT בהווה, מאט רידל, לקרב שאינו על התואר.
ב-2 ביולי, נודע ש-DJ דרייק יתחרה נגד אוסטין ת'יאורי בקרב "המנצח זוכה בהכל" על אליפות WWN ועל אליפות Evolve. בנוסף, נודע שאדי קינגסטון וג'ו גרייסי יגנו על חגורות אליפות הזוגות של Evolve נגד AR פוקס וליאון ראף.
תוצאות

| מס' | תוצאות | התניות | זמן |
| --- | --- | --- | --- |
| 1 | ג'וש בריגס ניצח את אנטוני גרין (עם ברנדי לאורן) | קרב יחידים | 11:49 |
| 2 | סטפן וולף ניצח את קורט סטאליון, שון מלוטה והארלם ברוואדו | קרב מרובע | 09:19 |
| 3 | ארתורו רואס ניצח את אנטוני הנרי | קרב גראדג' | 09:45 |
| 4 | ברנדי לאורן ניצחה את שוטצי בלאקהארט | קרב ללא פסילות | 09:49 |
| 5 | באבטונדה ניצח את קולבי קורינו | קרב יחידים | 03:09 |
| 6 | AR פוקס וליאון ראף (עם איילה והסקולק) ניצחו את The UnWanted (אדי קינגסטון וג'ו גייסי) (א) | קרב זוגות על אליפות הזוגות של Evolve | ‏05:25 |
| 7 | מאט רידל (עם קורט סטאליון) ניצח את דרו גולאק | קרב יחידים | 13:37 |
| 8 | אוסטין ת'יאורי (א - Evolve) ניצח את JD דרייק (א - WWN) | קרב יחידים "המנצח זוכה בהכל" על אליפות WWN ועל אליפות Evolve | ‏16:22 |
| 9 | אדם קול (א) ניצח את אקירה טוזאווה | קרב יחידים על אליפות ה-NXT | 13:15 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  אירוע חגיגות העשור של Evolve ייערך בפילדלפיה, פנסילבניה וישודר בערוץ הנטוורק של ה-WWE
↑  רשימת הקרבות המלאה של אירוע חגיגות העשור של Evolve
↑  רולינס ולינץ' יגנו על חגורות האליפות שלהם נגד קורבין ואוואנס
KDE Plasma 5

| --- | --- |


 מפתח:  KDE 
 מחזור חיים:  15 ביולי 2014 – הווה (10 שנים) 
 גרסה אחרונה:  5.27.11 (6 במרץ 2024) 
 מערכת הפעלה:  לינוקס, FreeBSD 
 נכתבה בשפות:  C++ 
 סוג רישיון:  GPL-2.0+ 
 קוד מקור:  https://invent.kde.org/plasma 
 kde.org/plasma-desktop
 
KDE Plasma 5 היא הגרסה החמישית והנוכחית של סביבת שולחן עבודה שנוצרה על ידי KDE בעיקר עבור מערכות לינוקס. היא הממשיכה של KDE Plasma 4 ויצאה לאור לראשונה בתאריך 15 ביולי 2014. הגרסה החדשה כוללת ערכת נושא חדשה המוגדרת כברירת מחדל, שנקראת "Breeze", כמו גם הגדלת התמיכה במכשירים שונים. הממשק הגרפי נכתב מחדש במלואו בשפת QML, המשתמשת ב־OpenGL להאצת חומרה, שהביאה לביצועים טובים יותר ולצריכת חשמל מופחתת.
סקירה כללית > ארכיטקטורה

KDE Plasma 5 נבנתה באמצעות Qt 5 ו־KDE Framework 5, בעיקר עם ספריות plasma-framework.
שינוי זה שיפר את התמיכה בתצוגות רזולוציה גבוהה HiDPI והביא מעטפת גמישה שיכולה להתאים את עצמה לגודל המכשיר בה היא רצה. גרסה 5.0 כוללת גם ערכת נושא חדשה הנקראת Breeze. כמו כן ישנם שינויים בבסיס הכוללים מעבר לספריה גרפית חדשה מבוססת גרפיקה וקטורית מואצת בחומרה OpenGL ES. פלזמה 5 גם השלימה את המעבר של פלזמה 4 ל־QtQuick. הספרייה QtQuick 2 של Qt 5 משתמש בספריית OpenGL ES המאפשרת שימוש בהאצת חומרה כדי לצייר ולהציג גרפיקה על המסך, המאפשרת העברה של משימות עיבוד גרפיקה כבדות לחישוב באמצעות המעבד הגרפי, מה שמותיר יותר משאבים למעבד הראשי של המערכת, ומאפשר עבודה מהירה יותר ושימוש מופחת באנרגיה.
סקירה כללית > מערכות החלונות

פלזמה 5 משתמשת במערכת מערכת החלונות X, ותמיכה ב־Wayland נמצאת בפיתוח. תמיכה ראשונית עבור Wayland הייתה זמינה בגרסה 5.4. תמיכה יציבה עבור שימוש בסיסי סופקה בגרסה 5.5 (דצמבר 2015). מנהל חלונות KWin מהווה חלק אינטגרלי של המערכת.
סקירה כללית > פיתוח

מאז הפיצול של מכלול תוכנות KDE ל־KDE Plasma, KDE Frameworks ו־KDE Applications, כל תת־פרויקט מתפתח בקצב שלו. ל־KDE Plasma 5 יש את לוח הזמנים שלה להוצאה לאור של גרסאות, עם הוצאה לאור של גרסה עם תכונות חדשות כל שלושה־ארבעה חודשים, והוצאות לאור של תיקוני באגים בחודשים שבין לבין.
תכונות שולחן עבודה

Krunner – תיבת חיפוש כוללת עם תוספים. בנוסף להפעלת יישומים מהירה, ניתן למצוא קבצים ותיקיות, ולפתור תרגילים חשבוניים, להמיר מידות ומטבעות ועוד.
פעילויות – "שולחנות עבודה וירטואליים", שניתן להגדיר להם פריסה משלהם וטפט שונה לשולחן עבודה. ניתן להגדיר להם שמות ולעבור ביניהם דרך תפריט הפעילויות.
התאמה אישית של שולחנות עבודה, פריסות ולוחות (פאנלים) על מספר צגים.
יישומונים, הנקראים "Plasmoids", ניתנים להוספה על הלוחות או על שולחן העבודה.
מנהל הקבצים Dolphin – מאפשר שינוי שם לקבצים רבים בבת אחת, מאפשר הוספת 'תפריטי שירות' מותאמים אישית המוסיפים פריטים חדשים לתפריטי ההקשר.
ניהול הפעלות.
Spectacle - יישום מתקדם לצילומי מסך.
Plasma Mobile

| --- | --- |


 מפתח:  קבוצת KDE
 מחזור חיים:  15 ביולי 2014 – הווה (10 שנים) 
 גרסה אחרונה:  5.27.11 (6 במרץ 2024) 
 מערכת הפעלה:  Linux
 נכתבה בשפות:  C++
 סוג רישיון:  הרישיון הציבורי הכללי של גנו גרסה 2
 קוד מקור:  https://invent.kde.org/plasma 
 kde.org
 
Plasma Mobile היא גרסה של פלזמה עבור טלפונים חכמים.
גרסה זו הוכרזה בתאריך 25 ביולי 2015 בכנס Akademy (הכנס השנתי של ארגון KDE) מלווה בגרסה עובדת למכשיר נקסוס 5.
ההכרזה הרשמית על גרסה זו הייתה בתאריך 25 יולי 2015 בכנס Akademy (הכנס השנתי של ארגון KDE) ומלווה אב טיפוס עובד על מכשיר נקסוס 5. Plasma Mobile רצה על Wayland ותואמת ליישומי Ubuntu Touch ומתוכננת גם תאימות ליישומי אנדרואיד באמצעות פרויקט Shashlik של KDE.
ישנם גרסאות הזמינות למכשירי נקסוס 5 ונקסוס 5X, כמו גם מכשירים הנתמכים על postmarketOS.
היסטוריה

התצוגה המקדימה הראשונה של Plasma 5 (באותו זמן נקרא Plasma 2) יצאה לאור ב־13 בדצמבר 2013. ב־15 ביולי 2014 הגרסה היציבה הראשונה, Plasma 5.0, יצאה לאור. באביב 2015, Plasma 5 החליפה את Plasma 4 בהפצות פופולריות רבות, כגון פדורה 22, קובונטו 15.04, Mageia 7.1, openSUSE Tumbleweed ועוד.
בגרסה 5.6 תוקנה התמיכה מימין לשמאל באופן נרחב ונוספו תרגומים חסרים רבים.
היסטוריה > הוצאות לאור

הוצאות לאור של גרסה עם תכונות חדשות מוצאות לאור כל ארבעה חודשים (עד 5.8 כל שלושה חודשים) והוצאות לאור של תיקונים באגים יוצאים לאור בחודשים שבין לבין. בעקבות גרסה 5.8 LTS (תמיכה לטווח ארוך), KDE מתכננת לתמוך בכל גרסה חדשה של LTS (תמיכה לטווח ארוך) במשך 18 חודשים עם תיקוני באגים, בעוד הוצאות לאור חדשים עם תכונות חדשות ימשיכו לצאת.
גלריה

מסך הנעילה ברירת המחדל של פלזמה 5.
פלזמה 5.0 עם KRunner והגדרות התצוגה.
ניהול צריכת חשמל ושינוי בהירות המסך דרך המקלדת.
מסך היציאה של פלזמה 5.
תצוגה מקדימה של פלזמה 5.
הערות שוליים

↑  Joey-Elijah Sneddon. "KDE Plasma 5 Arrives with Fresh New Look, True Convergence". OMG! Ubuntu!.
↑  "KDE Plasma 5—For those Linux users undecided on the kernel's future". Ars Technica.
↑  "KDE Plasma 5 Arrives with Fresh New Look, True Convergence". OMG! Ubuntu!. 2014-07-15. נבדק ב-2015-02-11.
↑  Jos Poortvliet (2013-12-17). "Qt 5.2 - Foundation for KDE Frameworks 5". Dot.kde.org. נבדק ב-2014-03-10.
↑  "plasma-framework readme". אורכב מ-המקור ב-2019-12-16. נבדק ב-2019-02-20.
↑  Martin Grässlin (2015-06-29). "Four years later". נבדק ב-2015-07-21.
↑  "Plasma 5.5 With Beautiful New Artwork". KDE.news.
1 2  "Release schedule for Plasma 5". KDE.
↑  "How to Use KDE Plasma Desktop Like a Pro". Linux.com. 2015-02-22. נבדק ב-2017-12-22.
↑  "Build Your Own Linux Productivity Machine With KDE Service Menus". MakeUseOf. נבדק ב-2017-12-22.
1 2  Swapnil Bhartiya (25 ביולי 2015). "KDE Community announces fully open source Plasma Mobile". ITworld. נבדק ב-23 באוגוסט 2015. {{cite web}}:  (עזרה)
↑  Swapnil Bhartiya (25 ביולי 2015). "Sebastian Kügler: KDE's Plasma Mobile is running on Plasma 5 and Kubuntu". ITworld. נבדק ב-23 באוגוסט 2015. {{cite web}}:  (עזרה)
↑  Brad Linder. "Plasma Mobile: Linux-based smartphone operating system". Liliputing.
↑  "Plasma Mobile, a Free Mobile Platform". KDE.news.
↑  "Flashing the Neon or Arch based image". www.plasma-mobile.org. נבדק ב-2019-01-31.
↑  "Plasma 2 Technology Preview". KDE.news. נבדק ב-23 באוגוסט 2015. {{cite web}}:  (עזרה)
↑  "Fedora 22 KDE Delivers A Great Plasma 5 Experience - Phoronix". phoronix.com. נבדק ב-23 באוגוסט 2015. {{cite web}}:  (עזרה)
↑  "Kubuntu 15.04 Release Announcement". 2015-04-22. נבדק ב-2015-07-21.
↑  "openSUSE Tumbleweed Now Uses KDE Plasma 5.3 as Default Desktop". Softpedia. 2015-05-16.
↑  Bhartiya, Swapnil. "KDE celebrates 20th birthday and goes LTS". www.cio.com. CIO. נבדק ב-16 בפברואר 2019. {{cite web}}:  (עזרה)
Konqi, הקמע של KDE.
PMBOK

PMBOK (ראשי תיבות של: Project Management Body of Knowledge, תרגום: גוף הידע לניהול פרויקטים)  הוא מכלול של מינוחים והנחיות תקניות (גוף ידע) לניהול פרויקטים . גוף הידע דינמי, מתפתח עם הזמן ומוצג בספר "המדריך לגוף הידע לניהול פרויקטים" (המדריך ל-PMBOK או המדריך), ספר שהמהדורה השישית שלו יצאה לאור בשנת 2017. המהדורה השביעית יצאה בשנת 2021 ותורגמה לעברית על ידי הסניף הישראלי של PMI. המדריך הוא מסמך הנובע מעבודות המפוקחות על ידי העמותה לניהול הפרויקטים (PMI), המציע הסמכות CAPM ו-PMP.
חלק ניכר מהמדריך ייחודי לניהול פרויקטים כגון שיטת נתיב קריטי והWBS. המדריך מתאים גם לניהול כללי בנוגע לתכנון, ארגון, איוש, ביצוע ובקרה על פעולות ארגון. תחומי ניהול אחרים החופפים למדריך PMBOK כוללים חיזוי פיננסי, התנהגות ארגונית, מדעי הניהול, תקצוב ושיטות תכנון אחרות.
Future Lover

"Future Lover" (בעברית: "אהוב עתידי") הוא סינגל שהוקלט על ידי הזמרת הארמנית ברונט. השיר יצא לאור ב-15 במרץ 2023. השיר נבחר לייצג את ארמניה באירוויזיון 2023, שהתקיים בליברפול שבממלכה המאוחדת.
לפני האירוויזיון

השיר הארמני לאירוויזיון 2023 נבחר באופן פנימי על ידי AMPTV. ב-25 בינואר 2023, התקשורת הארמנית דיווחה שהזמרת ברונט נבחרה לייצג את המדינה עם שיר בסגנון ה-R&B, אם כי AMPTV לא הגיבה. ב-1 בפברואר 2023, AMPTV אישרה רשמית כי ברונט תייצג את ארמניה בתחרות האירוויזיון 2023. הזמרת הצהירה כי "אני שמחה לחלוק איתכם את החדשות. אני רק יוצרת מוזיקה, והפעם אחלוק אותה עם הקהל האירופאי!". שיר האירוויזיון שלה "Future Lover" יצא לאור בערוץ היוטיוב של האירוויזיון ב-15 במרץ 2023. הוא יצא לאור בפלטפורמות סטרימינג גדולות חמישה ימים לאחר מכן.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר. עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת חצאי הגמר שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ארמניה שובצה למחצית השנייה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ארמניה שובצה שנייה, אחרי דנמרק ולפני רומניה. ב-11 במאי 2023 ביצעה ברונט את "Future Lover" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. ארמניה הופיעה כמדינה ה-17, לפני מולדובה ואחרי בלגיה.
הערות שוליים

↑  Jonathan Vautrey, Armenia's Brunette releases her Eurovision 2023 song "Future Lover", wiwibloggs, ‏2023-03-15 (באנגלית אמריקאית)
↑  Lucy Percy, Brunette to represent Armenia at Eurovision 2023, wiwibloggs, ‏2023-02-01 (באנגלית אמריקאית)
1 2  Anthony Granger, 🇦🇲 Armenia: Brunette to Eurovision 2023, Eurovoix, ‏2023-02-01 (באנגלית בריטית)
↑  Armenia: Brunette picked for Eurovision 2023, Eurovisionworld, ‏2023-02-01 (באנגלית בריטית)
↑  Anthony Granger, 🇦🇲 Armenia: Brunette to Eurovision 2023?, Eurovoix, ‏2023-01-25 (באנגלית בריטית)
↑  Armenia pick Brunette for Eurovision, eurovision.tv, ‏2023-02-01 (באנגלית)
↑  https://twitter.com/Eurovision/status/1620799483998277633, Twitter
↑  Neil Farren, 🇦🇲 Armenia: Brunette Releases "Future Lover", Eurovoix, ‏2023-03-15 (באנגלית בריטית)
↑  Eurovision 2023: Allocation Draw results, eurovision.tv, ‏2023-01-31 (באנגלית)
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
Hammer of Gods

Hammer of Gods (מאנגלית: פָּטִיש האֵלִים) הוא אלבום הבכורה של להקת הבלאקנד דת' מטאל האמריקאית אנג'לקורפס. האלבום יצא לאור באוגוסט של שנת 1996.
רשימת שירים

כל השירים נכתבו והולחנו על ידי להקת אנג'לקורפס.
| מס' | שם | משך |
| --- | --- | --- |
| 1. | Consecration  | 5:15 |
| 2. | Envenomed  | 4:59 |
| 3. | When Abyss Winds Return  | 2:37 |
| 4. | Lord of the Funeral Pyre  | 4:11 |
| 5. | Black Solstice  | 3:52 |
| 6. | The Scapegoat  | 3:52 |
| 7. | Soulflayer  | 3:58 |
| 8. | Perversion Enthroned  | 4:26 |
| 9. | Sodomy Curse  | 5:08 |
| משך כולל: | משך כולל: | 38:08 |
מבצעים

אנג'לקורפס
פּטה הלמקמפּ - שירה, גיטרה בס
ג'נה פלוביקי - גיטרה
ג'ון לונגסטרת' - תופים
Evolution (אלבום של אנסטייז'ה)

Evolution (בעברית: אבולוציה) הוא אלבום האולפן השביעי של הזמרת-יוצרת האמריקאית אנסטייז'ה. האלבום יצא לאור ב-15 בספטמבר 2017, על ידי חברות התקליטים פור אייז הפקות, פולידור רקורדס ויוניברסל מיוזיק גרופ.
אלבום זה הוא אלבום פופ רוק, עם אלמנטים של דאנס. מתוך האלבום יצא סינגל אחד שהוא השיר "Caught in the Middle".
סינגלים

הסינגל היחיד שיצא מהאלבום היה השיר "Caught in the Middle" אשר יצא ב-28 ביולי 2017 ב-iTunes וספוטיפיי ובספטיפיי בריטניה יצא 3 ימים לאחר מכן בעקבות בעיות טכניות הקליפ. הוא נכתב על ידי אנדרס באג, לורן דיסון, ג'ייביאר גונזלס ונינוס האנה והופק על ידי אנדרס באגר ויאי גונזלס.
הקליפ לשיר יצא לאור שבוע אחריי לערוץ ה-VEVO של הזמרת ביוטיוב וגרף 250 אלף צפיות בשבוע הראשון ליציאתו. בבריטניה הקליפ הועלה 3 ימים לאחר מכן שוב עקב בעיות טכניות.
רשימת רצועות

| Evolution> מס' | Evolution> שם | Evolution> משך | Evolution>  | Evolution>  | Evolution>  | Evolution>  | Evolution>  | Evolution>  | Evolution>  |
| --- | --- | --- | --- | --- | --- | --- | --- | --- | --- |
| 1. | Caught in the Middle  | 2:56 |  |  |  |  |  |  |  |
| 2. | Redlight  | 3:14 |  |  |  |  |  |  |  |
| 3. | Stamina  | 3:45 |  |  |  |  |  |  |  |
| 4. | Boxer  | 3:48 |  |  |  |  |  |  |  |
| 5. | My Everything  | 3:05 |  |  |  |  |  |  |  |
| 6. | Nobody Loves Me Better  | 3:22 |  |  |  |  |  |  |  |
| 7. | Reckless  | 3:07 |  |  |  |  |  |  |  |
| 8. | Not Coming Down  | 3:21 |  |  |  |  |  |  |  |
| 9. | Before  | 3:48 |  |  |  |  |  |  |  |
| 10. | Pain  | 3:52 |  |  |  |  |  |  |  |
| 11. | Why  | 4:17 |  |  |  |  |  |  |  |
| 12. | Boomerang  | 3:03 |  |  |  |  |  |  |  |
| 13. | Higher Livin'  | 3:16 |  |  |  |  |  |  |  |
| משך כולל: | משך כולל: | 44:54 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 15 |
|  איטליה | מצעד האלבומים האיטלקי | 12 |
|  גרמניה | GfK – טופ 100 | 12 |
|  הולנד | מצעד 100 האלבומים ההולנדיים | 86 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים הדיגיטליים | 34 |
|  ולוניה | אולטראטופ 40 | 38 |
|  ספרד | PROMUSICAE | 16 |
|  פלנדריה | אולטראטופ 50 | 61 |
|  צ'כיה | ČNS IFPI | 26 |
|  שווייץ | המצעד השווייצרי | 10 |